Lawrence Mark Sanger sunar da aka rada masa, An haife shi a 16 ga watan Yuli, shekara ta 1968 a garin Bellevue dake babban birnin Kasar Amurka wato Washington. Ba'Amurike ne kuma mai samar da ayyuka a kafar yanar gizo, dashi ne aka Samar da manhajar Wikipedia tare da Jimmy Wales, sannan kuma shine ya kirkiri Citizendium. Ya girma a garin Anchorage dake jihar Alaska a Amurika a inda nanne mahaifansa suke, Sanger yana karamin yaro yake shaawan karatun ilimomi daban daban, inda ya samu shaidar karatun digiri daga Jami'ar Reed College a shekara ta 1991 da kuma digirin digirgir ko na uku daga Jami'ar Jihar Ohio a shekarar 2000. Sanger yakasance daga cikin ma'aikata a manhajoji daban daban wadanda suke samar da ilimomi a yanar gizo, kuma shine shugaban mai gyara rubuta a Nupedia, a inda yaaamar da tsarin infanta baynai kuma yakasance shugaba mai kula da masu taimako na Wikipedia a sanda aka kafa ta, kuma shi yasamar da mafi yawan dokokin da ake amfani dasu a yanzu a manhajar.